Il-Kummissjoni Ewropea tiffirma ftehim sabiex tixtri vaċċin għall-Covid-19 għall-istati membri kollha
Il-Kummissjoni Ewropea ffirmat ftehim mal-kumpanija tal-farmaċewtika AstraZeneca li se jwassal sabiex kull pajjiż tal-Unjoni Ewropea, inkluż Malta se jkollhom vaċċin għall-Coronavirus. Dan il-ftehim ġie ffirmat mill-Kummissarju għas-Saħħa Stella Kyriakides, fejn se jinxtraw 300 miljun vaċċin, b'għażla li jżidu aktar skont il-popolazzjoni ta' kull pajjiż. Il-President tal-Kummissjoni Ewropea Ursola von der Leyen qalet li l-Kummissjoni Ewropea qed taħdem bla waqfien sabiex tipprovdi vaċċin li huwa sigur għaċ-ċittadini Ewropej. Dan il-ftehim seħħ wara li f'nofs Ġunju li għadda, il-Kummissjoni Ewropea nediet strateġija sabiex iċ-ċittadini Ewropej ikollhom vaċċin f'temp ta' sena u nofs.